ข้อบัญญัติองค์การบริหารส่วนตำบลปากกรานข้อบัญญัติองค์การบริหารส่วนตำบลปากกรานเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลปากกรานอำเภอพระนครศรีอยุธยาจังหวัดพระนครศรีอยุธยาพ.ศ. ๒๕๕๗ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖องค์การบริหารส่วนตำบลปากกรานโดยความเห็นชอบของสภาองค์การบริหารส่วนตำบลปากกรานนายอำเภอพระนครศรีอยุธยา คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลปากกราน เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลปากกรานอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบัญญัติองค์การบริหารส่วนตำบลปากกรานเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปากกรานอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๐ข้อ ๔ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ทิศเหนือ จดเขตทางหลวงแผ่นดินหมายเลข๓๕๖ ฟากใต้ทิศตะวันออก จดเขตตำบลปากกรานทิศใต้ จดเขตตำบลปากกรานทิศตะวันตก จดเขตทางหลวงแผ่นดินหมายเลข ๓๔๗ ฟากตะวันออกบริเวณที่ ๒ หมายความว่าพื้นที่ในเขตตำบลปากกราน อำเภอพระนครศรีอยุธยา จังหวัดพระนครศรีอยุธยาที่วัดจากเขตทางทั้งสองข้างของทางหลวงแผ่นดินหมายเลข ๓๔๗ และทางหลวงแผ่นดินหมายเลข๓๕๖ ออกไปทั้งสองข้าง ๆ ละ ๒๐๐ เมตร เว้นแต่บริเวณที่ ๑บริเวณที่ ๓ หมายความว่าพื้นที่ในเขตตำบลปากกราน อำเภอพระนครศรีอยุธยา จังหวัดพระนครศรีอยุธยาเว้นแต่บริเวณที่ ๑ และบริเวณที่ ๒ทั้งนี้ ตามแผนที่ท้ายข้อบัญญัตินี้ข้อ ๕ ให้กำหนดพื้นที่บางส่วนในท้องที่ตำบลปากกรานอำเภอพระนครศรีอยุธยา จังหวัดพระนครศรีอยุธยา ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคารชนิดและประเภทดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามบัญชีท้ายข้อบัญญัตินี้(๒) สถานบริการตามกฎหมายว่าด้วยสถานบริการ(๓) สถานีบรรจุก๊าชปิโตรเลียมเหลว(๔) คลังน้ำมันเชื้อเพลิง(๕) สถานีบริการน้ำมันเชื้อเพลิงประเภท ง ในระยะแนวขนาน ๒๐๐ เมตร จากศูนย์กลางทางหลวงแผ่นดินหมายเลข๓๔๗ และทางหลวงแผ่นดินหมายเลข ๓๕๖(๖) สถานีบริการน้ำมันเชื้อเพลิงทุกประเภท นอกระยะแนวขนาน ๒๐๐ เมตร จากศูนย์กลางทางหลวงแผ่นดินหมายเลข๓๔๗ และทางหลวงแผ่นดินหมายเลข ๓๕๖ เว้นแต่สถานีบริการน้ำมันเชื้อเพลิงประเภท ง(๗) โรงมหรสพ(๘) อาคารที่มีความสูงเกิน ๑๒ เมตร(๙) หอถังน้ำที่มีความสูงเกิน ๑๕ เมตร(ข) ภายในบริเวณที่ ๒ ห้ามบุคคลใดก่อสร้างอาคารชนิดและประเภทดังต่อไปนี้(๑)โรงงานที่ใช้เครื่องจักรที่มีกำลังรวมตั้งแต่ห้าแรงม้าหรือเทียบเท่าขึ้นไปหรือใช้คนงานตั้งแต่สิบคนขึ้นไป(๒) สถานบริการตามกฎหมายว่าด้วยสถานบริการ(๓) สถานีบรรจุก๊าชปิโตรเลียมเหลว(๔) คลังน้ำมันเชื้อเพลิง(๕) สถานีบริการน้ำมันเชื้อเพลิงประเภท ง ในระยะแนวขนาน ๒๐๐ เมตร จากศูนย์กลางทางหลวงแผ่นดินหมายเลข๓๔๗ และทางหลวงแผ่นดินหมายเลข ๓๕๖(๖) โรงมหรสพ(๗) อาคารที่มีความสูงเกิน ๑๒ เมตร(๘) หอถังน้ำที่มีความสูงเกิน ๑๕ เมตร(ค) ภายในบริเวณที่ ๓ ห้ามบุคคลใดก่อสร้างอาคารชนิดและประเภทดังต่อไปนี้(๑)โรงงานที่ใช้เครื่องจักรที่มีกำลังรวมตั้งแต่ห้าแรงม้าหรือเทียบเท่าขึ้นไปหรือใช้คนงานตั้งแต่สิบคนขึ้นไป(๒) สถานบริการตามกฎหมายว่าด้วยสถานบริการ(๓) สถานีบริการน้ำมันเชื้อเพลิงทุกประเภทเว้นแต่สถานีบริการน้ำมันเชื้อเพลิงประเภท ง(๔) สถานที่บรรจุก๊าช สถานที่เก็บก๊าช และสถานีบริการตามกฎหมายว่าด้วยการควบคุมน้ำมันเชื้อเพลิง(๕) คลังน้ำมันเชื้อเพลิง(๖) โรงมหรสพ(๗) อาคารที่มีความสูงเกิน ๑๒ เมตร(๘) หอถังน้ำที่มีความสูงเกิน ๑๕ เมตรการวัดความสูงให้วัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคารข้อ ๖ ภายในบริเวณพื้นที่ที่กำหนดตามข้อ๕ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗ อาคารที่มีอยู่แล้วภายในบริเวณพื้นที่ที่กำหนดตามข้อ๕ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้อาคารตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงเปลี่ยนการใช้อาคารไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลปากกรานรักษาการตามข้อบัญญัตินี้ประกาศณ วันที่ ๒๖ พฤษภาคม พ.ศ. ๒๕๕๗เสน่ห์จันทร์สุนทรนายกองค์การบริหารส่วนตำบลปากกราน[เอกสารแนบท้าย]๑. ตารางที่ ๑ กิจการควบคุมประเภทที่ ๑(ประกอบกิจการได้ทันที)๒. ตารางที่ ๒ กิจการควบคุมประเภทที่ ๒(เมื่อจะประกอบกิจการต้องแจ้งให้พนักงานเจ้าหน้าที่ทราบก่อน)๓. ตารางที่ ๓ กิจการควบคุมประเภทที่ ๓(ต้องได้รับอนุญาตก่อนจึงจะประกอบกิจการได้)๔. บัญชีท้ายข้อบัญญัติองค์การบริหารส่วนตำบลปากกรานเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลปากกรานอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๗๕. แผนที่ท้ายข้อบัญญัติองค์การบริหารส่วนตำบลปากกรานเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลปากกรานอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๘ กรกฎาคม ๒๕๕๗ปริญสินีย์/ผู้ตรวจ๘ กรกฎาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๒๒ ง/หน้า ๒๗/๒ กรกฎาคม ๒๕๕๗